诗辞查询
荷叶罗裙一色裁, 芙蓉向脸两边开。 乱入池中看不见, 闻歌始觉有人来。
云淡风高叶乱飞, 小庭寒雨绿苔微, 深闺人静掩屏帷。 粉黛暗愁金带枕, 鸳鸯空绕画罗衣, 那堪辜负不思归!
不知香积寺, 数里入云峰。 古木无人径, 深山何处钟。 泉声咽危石, 日色冷青松。 薄暮空潭曲, 安禅制毒龙。
潜虬媚幽姿, 飞鸿响远音。 薄霄愧云浮, 栖川怍渊沉。 进德智所拙, 退耕力不任。 徇禄反穷海, 卧疴对空林。 衾枕昧节候, 褰开暂窥临。 倾耳聆波澜, 举目眺岖嵚。 初景革绪风, 新阳改故阴。 池塘生春草, 园柳变鸣禽。 祁祁伤豳歌, 萋萋感楚吟。 索居易永久, 离群难处心。 持操岂独古, 无闷征在今。
风乍起, 吹皱一池春水。 闲引鸳鸯香径里, 手挼红杏蕊。 斗鸭阑干独倚, 碧玉搔头斜坠。 终日望君君不至, 举头闻鹊喜。
高田如楼梯, 平田如棋局。 白鹭忽飞来, 点破秧针绿。
天容水色西湖好, 云物俱鲜。 鸥鹭闲眠。 应惯寻常听管弦。 风清月白偏宜夜, 一片琼田。 谁羡骖鸾。 人在舟中便是仙。
君自故乡来, 应知故乡事。 来日绮窗前, 寒梅著花未?
疲马卧长坂, 夕阳下通津。 山风吹空林, 飒飒如有人。 苍旻霁凉雨, 石路无飞尘。 千念集暮节, 万籁悲萧辰。 鶗鴂昨夜鸣, 蕙草色已陈。 况在远行客, 自然多苦辛。
扁舟去作江南客, 旅雁孤云。 万里烟尘。 回首中原泪满巾。 碧山对晚汀洲冷, 枫叶芦根。 日落波平。 愁损辞乡去国人。
云间铁瓮近青天, 缥缈飞楼百尺连。 三峡江声流笔底, 六朝帆影落樽前。 几番画角催红日, 无事沧州起白烟。 忽忆赏心何处是? 春风秋月两茫然。
夜来疏雨鸣金井, 一叶舞空红浅。 莲渚收香, 兰皋浮爽, 凉思顿欺班扇。 秋光苒苒。 任老却芦花, 西风不管。 清兴难磨, 几回有句到诗卷。 长安故人别後, 料征鸿声里, 画阑凭偏。 横竹吹商, 疏砧点月, 好梦又随云远。 间愁似线。 甚击损柔肠, 不堪裁翦。 听著鸣蛩, 一声声是怨。
佳辰强饮食犹寒, 隐几萧条戴鹖冠。 春水船如天上坐, 老年花似雾中看。 娟娟戏蝶过闲幔, 片片轻鸥下急湍。 云白山青万余里, 愁看直北是长安。
丝雨如尘云著水, 嫣香碎拾吴宫。 百花冷暖避东风。 酷怜娇易散, 燕子学偎红。 人说病宜